"LEKGOTLA LA DITSHWANELO TSA BOTHO LA AFORIKABORWA 2 Karolo 10 e tlhalosa tshwanelo ya seriti sa botho Karolo e e kaya gore mongwe le mongwe o na le seriti sa tlholego le tshwanelo ya gore seriti sa gagwe se tlotliwe le go sireletswa. Se se raya gore mongwe le mongwe o tshwanelega go bona tlotlo e e lekanang. Tshwanelo ya go nna le seriti e golagane thata le ditshwanelo tse dingwe tsa motheo, mme fa go tlolwa ditshwanelo tse dingwe tse di jaaka tshwanelo ya go fitlhelela metsi le kgeleloleswe, tshwanelo ya seriti gantsi le yone e a tlolwa. Karolo 11 e letlelela tshwanelo ya go nna le 3 botshelo Karolo e e tlhalosa gore mongwe le mongwe o na le tshwanelo ya go nna le botshelo. Ga go ope yo o letlelelwang go fedisa botshelo jwa motho yo mongwe. Tshwanelo ya go nna le botshelo e tsewa jaaka go tlhoka tshireletso e e kwa godimodimo e e kgonegang ka Puso le ka batho botlhe mo nageng. Kgotlatshekelo ga e sa tlhole e kgona go atlholela batho loso gonne Kgotlatshekelo ya Molaotheo e kaile gore kotlhao ya loso ga e tsamaisane le molaotheo. Matshosetsi a tshwanelo ya go nna le botshelo a tsewa jaaka bosenyi mo Aforikaborwa, mme matshosetsi a go nna jalo a tshwanetse go begiwa ka gangwe kwa Ditirelong tsa Sepodisi sa Aforikaborwa (SAPS). 4"